29.7.2022.
LV
Eiropas Savienības Oficiālais Vēstnesis
L 200/25
KOMISIJAS ĪSTENOŠANAS REGULA (ES) 2022/1322 (2022. gada 25. jūlijs), ar ko attiecībā uz sarakstiem, kuros norādīti tādi dzīvnieku izcelsmes produkti, dzīvnieku izcelsmes blakusprodukti un kombinētie produkti, uz kuriem attiecina oficiālās kontroles robežkontroles punktos, groza Īstenošanas regulu (ES) 2021/632 (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr.
1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 47. panta 2. punkta pirmās daļas a) apakšpunktu,
tā kā:
(1)
Komisijas Īstenošanas regula (ES) 2021/632 (2) izveido sarakstus, kuros ir ietverti tādi dzīvnieki, dzīvnieku izcelsmes produkti, reproduktīvie produkti, dzīvnieku izcelsmes blakusprodukti un atvasinātie produkti, kombinētie produkti, kā arī siens un salmi, kas robežkontroles punktos jāuzrāda oficiālai kontrolei, un kuros ir norādīti attiecīgie Padomes Regulā (EEK) Nr. 2658/87 (3) minētie kombinētās nomenklatūras (KN) kodi.
(2)
Komisijas Deleģētās regulas (ES) 2019/625 (4) 3., 5. un 12. pants paredz prasības tādu preču sūtījumu ievešanai, kuras atbilst noteiktiem KN kodiem un Harmonizētās sistēmas kodiem (“HS kodi”), kas norādīti Regulas (EEK) Nr. 2658/87 I pielikuma otrajā daļā.
Minētie noteikumi ir grozīti ar Komisijas Deleģēto regulu (ES) 2022/887 (5).
Deleģētajā regulā (ES) 2022/887 ir precizēts, kādi kodi ir piemērojami, – pievienoti trūkstošie kodi un svītroti kodi, kas vairs nav būtiski.
Tāpēc ir lietderīgi pievienot pozīcijas un KN kodus 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 un 3002 49 00 no sarakstiem, kas doti Īstenošanas regulas (ES) 2021/632 pielikumā, lai nebūtu neskaidrību par to, uz kuriem preču sūtījumiem attiecina oficiālās kontroles robežkontroles punktos.
(1) OV L 95, 7.4.2017., 1. lpp. (2) Komisijas Īstenošanas regula (ES) 2021/632 (2021. gada 13. aprīlis), ar ko nosaka noteikumus par Eiropas Parlamenta un Padomes Regulas (ES) 2017/625 piemērošanu attiecībā uz sarakstiem, kuros norādīti tādi dzīvnieki, dzīvnieku izcelsmes produkti, reproduktīvie produkti, dzīvnieku izcelsmes blakusprodukti un atvasinātie produkti, kombinētie produkti, kā arī siens un salmi, uz kuriem attiecina oficiālās kontroles robežkontroles punktos, un ar ko atceļ Komisijas Īstenošanas regulu (ES) 2019/2007 un Komisijas Lēmumu 2007/275/EK (OV L 132, 19.4.2021., 24. lpp.).
(3) Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
(4) Komisijas Deleģētā regula (ES) 2019/625 (2019. gada 4. marts), ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 131, 17.5.2019., 18. lpp.).
(5) Komisijas Deleģētā regula (ES) 2022/887 (2022. gada 28. marts), ar ko groza Deleģēto regulu (ES) 2019/625 attiecībā uz kombinētās nomenklatūras un harmonizētās sistēmas kodiem un importa nosacījumiem, kurus piemēro noteiktiem kombinētiem produktiem, Deleģēto regulu (ES) 2019/2122 attiecībā uz noteiktām precēm un lolojumputniem, kuri ir atbrīvoti no oficiālajām kontrolēm robežkontroles punktos, un Deleģēto regulu (ES) 2021/630 attiecībā uz prasībām, kuras piemēro kombinētajiem produktiem, kas ir atbrīvoti no oficiālajām kontrolēm robežkontroles punktos (OV L 154, 7.6.2022., 23. lpp.).